Subject: Selgitustaotlus seoses palga läbipaistvuse direktiivi ülevõtmisega
From: Annika Käro <[email-masked]>
To: "Eva Liina Kliiman - MKM" <[email-masked]>
Cc: "info - MKM" <[email-masked]>
Date: Wed, 18 Mar 2026 11:07:41 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Eva Liina Kliiman,

Pöördun Teie poole, et saada täpsustavat infot ettevalmistatava palga 
läbipaistvuse seaduseelnõu sisu kohta. Soovime oma ettevõttes protsesse ja 
personalitarkvara aegsasti ette valmistada, et vastata tulevastele nõuetele 
korrektselt ja vältida hilisemaid ümbertegemisi.

Meil on tekkinud järgmised küsimused:

*	Info jagamise viis: Kas tulevane regulatsioon näeb ette, et tööandja peab 
tagama selle info kättesaadavuse (nt iseteenindusportaali/personalitarkvara 
kaudu) pidevalt ja ennetavalt või tekib kohustus vaid siis, kui töötaja 
esitab vastavasisulise päringu?
*	Andmete anonüümsus ja konfidentsiaalsus: Millised on konkreetsed 
anonüümsuse kriteeriumid keskmise palgataseme jagamisel? Kuidas peaks 
tööandja käituma olukorras, kus võrreldavas grupis on vaid 2–3 töötajat, 
mistõttu keskmise palga avaldamine võib dekonstrueerida konkreetse isiku 
töötasu?
*	Palgainfo jagamise kanal: Direktiiv märgib, et info peab olema kättesaadav 
hiljemalt enne tööintervjuud. Kas Eesti eelnõu täpsustab, kas see info peab 
olema avalikus töökuulutuses või on aktsepteeritav ka info edastamine 
e-kirja teel pärast kandideerimist, kuid enne kohtumist?
*	Palgavahemiku määratlus: Kui ametikohale on määratud lai palgavahemik, 
kuid uute liitujate puhul on eelarvestatud vaid vahemiku alumine osa, siis 
kas tööandjal on kohustus avaldada rolli täisvahemik või võib piirduda uuele 
töötajale suunatud sisenemisvahemikuga?

Lugupidamisega
Annika Käro
People Partner | Glia
Viru väljak 2, 6th Floor, Tallinn, Estonia, 10111
+372 55 547311 | [email-masked] <mailto:[email-masked]>   | 
www.glia.com <https://www.glia.com/>